**FIȘA MĂSURII M 04**

**Denumirea măsurii:** Sprijin pentru debutanți in activități non-agricole noi

**– CODUL Măsurii: M4 - Măsura / DI: M4 / 6A**

**Tipul măsurii: INVESTIȚII**

SERVICII

**× SPRIJIN FORFETAR**

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Se va realiza o scurtă justificare și corelare cu analiza SWOT a alegerii măsurii propuse în cadrul SDL.

Această măsură se adresează unui grup țintă slab reprezentat pe teritoriu și anume cei care doresc să înființeze afaceri de mici dimensiuni, înființând o societate în anul depunerii proiectului de finanțare. Întrucât micro-întreprinderile se afla la baza dezvoltării economice, iar în teritoriu activitățile non-agricole și serviciile sunt slab dezvoltate sau lipsesc, aceasta reprezintă o prioritate indispensabilă dezvoltării teritoriului.

După cum se cunoaște, creșterea competitivității sectoarelor agricol și forestier va atrage după sine importante evoluții asupra dinamicii sociale din mediul rural, ceea ce presupune un transfer substanțial de forță de muncă din activitatea agricolă către cea non-agricolă. Cu alte cuvinte, o activitate susținută în domeniul agricol naște necesar de activități și pe zona de investiții non-agricole.

Prin urmare se impune o absorbție ridicata a forței de muncă, în special din rândul tinerilor și femeilor, și al membrilor fermelor de subzistență, care se poate realiza prin încurajarea micro- întreprinderilor în a demara activități economice non economice în zonele rurale prin orientarea spre producții la scară mică și servicii.

Situația precară a veniturilor populației din mediul rural argumentează pe deplin necesitatea dezvoltării unei economii rurale diversificate, cu accent pe potențialul existent de dezvoltare în sectorul non-agricol, ca sursă durabilă pentru creșterea nivelului de trai al populației din mediul rural și pentru dezvoltarea economiei rurale.

Analiza microîntreprinderilor din mediul rural evidențiază capacitatea relativ redusă a acestora de a se dezvolta în conformitate cu necesitățile populației din mediul rural, fapt ce se datorează atât unui spirit antreprenorial slab dezvoltat, dar mai ales ca rezultat al unei infrastructuri de bază neadecvate sau slab dezvoltate. Este necesară promovarea creării de noi micro-întreprinderi pentru stimularea producției nonagricole, modernizarea sectorului comercial și de artizanat, introducerea de noi tehnologii în întreprinderile locale, promovarea bunelor practici de mediu în întreprinderi.

**Obiectiv(e) de dezvoltare rurală** 6A: Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectiv(e) specific(e) al(e**) măsurii 04:

* Crearea de noi locuri de munca în spațiul rural;
* Creșterea valorii adăugate în activități non-agricole;
* Crearea și diversificarea serviciilor pentru populația rurală prestate de către micro-întreprinderi.

**Măsura contribuie la prioritatea P6**: „Promovarea incluziunii sociale, a reducerii sărăciei și a dezvoltării economice în zonele rurale”

**Măsura corespunde obiectivelor** art. **19** din Reg. (UE) nr. 1305/2013 (pentru măsurile care pot fi asimilate unui articol din Titlul III: Sprijinul pentru dezvoltarea rurală al Reg. (UE) nr. 1305/2013).

**Măsura contribuie la Domeniul de intervenție:** 6A) Facilitarea diversificării, a înființării și a dezvoltării de întreprinderi mici, precum și crearea de locuri de muncă

**Măsura contribuie la obiectivele transversale** ale Reg. (UE) nr. 1305/2013: mediu clima si inovare

**Complementaritatea cu alte măsuri din SDL: -**

**Sinergia cu alte măsuri din SDL**: M5, M6, M7, M8 (DI: 6A, 6B)

**2. Valoarea adăugată a măsurii**

Această măsură conturează prioritatea stabilită în planul de dezvoltare locală, şi anume „Promovarea incluziunii sociale, a reducerii sărăciei și a dezvoltării economice în zonele rurale”. Alături de măsura M5, M6, M7, M8, obiectivele din această măsură luptă pentru crearea unui mediu social și economic plăcut, care încurajează dezvoltarea emoțională, socializarea, sentimentul apartenenței unei comunități.

Prin această măsură va fi sprijinită dezvoltarea spiritului antreprenorial în teritoriu, în domenii non-agricole care vor crea locuri de muncă, vor genera venituri suplimentare pentru populație, implicit administrațiilor locale și vor conduce la o creșterea a nivelului de trai.

Prin intermediul acestei măsuri se vor crea micro-întreprinderi din sectorul non-agricol, cu un impact direct asupra grupurilor defavorizate (femei, șomeri) de pe întreg teritoriul GAL. De asemenea, se vor încuraja iniţiativele de afaceri promovate în special de către tineri şi femei, activităţile meşteşugăreşti şi a altor activități tradiționale. Printre cele mai importante obiective operaţionale ale acestei masuri se afla reducerea gradului de dependenţă faţă de agricultură, întrucât activitatea principală în majoritatea teritoriului GAL Siret Moldova o reprezintă agricultura.

În cadrul acestei măsuri criteriile de selecție vor asigura dezvoltarea echilibrată a Micro-întreprinderilor și întreprinderilor mici din teritoriul GAL Siret Moldova, ponderea criteriilor de selecție realizându-se în funcție de SDL și analiza SWOT.

**3. Trimiteri la alte acte legislative**

Legislația UE

Recomandarea 2003/361/CE din 6 mai 2013 privind definirea micro-întreprinderilor și a întreprinderilor mici și mijlocii.

Ghidurile solicitantului pentru măsurile 6.2 şi 6.4 din PNDR 2014-2020

Reg. (UE) 1303/2013 , Reg. (UE) 1305/2013, Reg. (UE) nr. 1407/2014,

Fişa Măsurii 6 din PNDR 2014-2020

Legislație Națională

Ordonanță de Urgență nr. 44/2008 privind desfășurarea activităților economice de către persoanele fizice autorizate, întreprinderile și întreprinderile familiale cu modificările și completările ulterioare;

Ordonanța de urgență nr. 142/2008 privind aprobarea Planului de amenajare a teritoriului național.

Legislația națională cu incidență în domeniile activităților neagricole prevăzută în Ghidul solicitantului pentru participarea la selecția SDL

**4. Beneficiari direcți/indirecți (grup țintă)**

* Fermieri sau membrii unei gospodarii agricole, care își diversifică activitatea prin înființarea unei societăți start-up pentru derularea de activități non-agricole în spațiul rural pentru prima dată. Persoanele fizice neautorizate nu sunt eligibile;Micro-întreprinderi și întreprinderi mici noi, înființate în anul depunerii aplicației de finanțare

**5. Tip de sprijin**

Sprijinul va fi acordat sub formă de sumă forfetară pentru finanțarea de noi activități non-agricole în mediul rural pe baza unui plan de afaceri.

**6. Tipuri de acțiuni eligibile și neeligibile**

 **Costuri eligibile**

Sprijinul se acordă pentru activitățile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activitățile relevante pentru implementarea corectă a PA aprobat, pot fi eligibile, indiferent de natura acestora.

**Costuri neeligibile**

Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat.

**7. Condiții de eligibilitate**

**Condiții de eligibilitate**

• Solicitantul trebuie să se încadreze în categoria beneficiarilor eligibili;

• Crearea locurilor de munca (minim ~~4~~ 8 ore);

• Solicitantul trebuie să prezinte un plan de afaceri;

• Proiectul trebuie să se încadreze în cel puțin unul dintre tipurile de activități sprijinite prin ~~sub-~~măsură;

• Sediul social și punctul/punctele de lucru aferente proiectului/proiectelor de investitii trebuie să fie situate în teritoriu GAL,

• Implementarea planului de afaceri trebuie să înceapă în cel mult 9 luni de la data deciziei de acordare a sprijinului.

•Investiția să se realizeze în teritoriul GAL Siret Moldova ;

•Investiția trebuie să fie în corelare cu strategia de dezvoltare locală a teritoriului Siret Moldova;

**Alte angajamente**

• ~~Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri);~~ Planul de afaceri trebuie să includă dovada desfășurării activităților comerciale prin producția comercializată sau prin activitățile prestate.

**8. Criterii de selecție**

* Experiența în domeniu a administratorului/asociatului majoritar/asociatului unic;
* Tineri/Femei întreprinzători până la 40 de ani care înființează pentru prima oară o afacere;
* ~~Să demonstreze eficiența investiției prin strategia de dezvoltare locală;~~
* Proiectul conține componente inovative sau de protecția mediului și climă
* ~~Proiecte care prevăd activități pentru îmbunătățirea serviciilor din teritoriul Siret Moldova~~
* ~~Proiecte care prevăd investiții în înființarea de unităţi de producție~~
* Tipul investiției

**9. Sume (aplicabile) și rata sprijinului**

Sprijinul public nerambursabil va respecta prevederile R(CE) nr. 1407/2013 cu privire la sprijinul de minimis, nu va depăși 200.000 euro/beneficiar pe 3 ani fiscali.

Cuantumul sprijinului este de maxim 50.000 de euro/proiect, pe baza unui Plan de Afaceri.

Sprijinul se va acorda sub formă de primă în două tranșe, astfel:

* 70% din cuantumul sprijinului după semnarea Contractului de Finanțare;
* 30% din cuantumul sprijinului se va acorda cu condiția respectării Planului de Afaceri, fără a depăși cinci ani de la încheierea Contractului de Finanțare.

Solicitantul își poate propune prin proiect activități aferente mai multor coduri CAEN, ; în cazul în care cuantumul sprijinului aferent codurilor CAEN este diferit, valoarea sprijinului acordat va fi corespunzătoare codului CAEN cu o valoare mai mică.; Perioada de implementare a Planului de Afaceri este de maximum 5 ani și include controlul implementării corecte precum si plata ultimei tranșe.

În cazul neîndeplinirii corecte a planului de afaceri, sumele plătite, vor fi recuperate proporțional cu obiectivele nerealizate.

**10. Indicatori de monitorizare**

* Număr de micro-întreprinderi nou înființate sprijinite - 2;
* Locuri de munca create – 2.